Rikunarita-ORG/Wikinium huggingface dataset:
# Pækilsöltun

Gúrkur í saltpækli.
**Pækilsöltun** er aðferð til að auka geymsluþol matvæla með því að leggja þau í saltlög eða láta þurrt salt draga úr þeim vökva. Pækilsöltun er til dæmis notuð við framleiðslu á saltkjöti, harðfiski, súrkáli, fetaosti og súrum gúrkum. Andstæðan við pækilsöltun er þurrsöltun.

Við pækilsöltun kjöts er oftast fullþiðið kjöt lagt í kar og saltpækli helt yfir. Styrkleiki pækilsins fer eftir vörutegund. Söltunartíminn er á þíddu kjöti er 3-7 dagar og fyrir frosið kjöt er tíminn 5-10 dagar. Söltunartíminn fer eftir hitastigi, saltmagni pækilsins og stærð kjötstykkjanna. Huga þarf vel að hreinlæti við pækilsöltun, þar sem meiri möguleiki er á gerlamengun en við þurrsöltun.

Kostir pækilsöltunar eru að söltunartíminn er styttri en við þurrsöltun, en lengri en miðað við sprautusöltun. Ókostir eru að erfitt getur verið að stjórna saltmagni.

## Tilvísanir
# Matvælaöryggi

*Þessi grein fjallar um varnir gegn matarsjúkdómum. Greinin fæðuöryggi fjallar um öruggan aðgang að nægum mat.*
**Matvælaöryggi** er tryggt þegar matur er meðhöndlaður, matreiddur og geymdur þannig að hættan á matarsjúkdómum er í algjöru lágmarki. Matvælaöryggi fjallar um það að matvælin séu örugg til neyslu. Trygging matvælaöryggis felst í því að fylgja venjubundnum eða stöðluðum verkferlum til að forðast heilsutjón neytandans. Matur getur borið sjúkdóma milli manna auk þess að vera gróðrarstía fyrir örverur sem geta valdið matareitrun.

**Stutt skilgreining:** Matvælaöryggi (Food safety) fjallar um hversu örugg matvæli eru til neyslu og hvort þau valdi heilsutjóni hjá neytendum.

  *Þessi grein er stubbur. Þú getur hjálpað til með því að bæta við greinina.*
# Vætukarsi

Vætukarsi.
**Vætukarsi** (fræðiheiti: *Nasturtium microphyllum*) er votlendisjurt af krossblómaætt. Vætukarsi er einnig haft um aðrar tegundir af sömu ættkvísl.

## Tengt efni

* Karsi

  *Þessi líffræðigrein er stubbur. Þú getur hjálpað til með því að bæta við greinina.*